[{"text_idx": "#000011", "text": "\u2013 Vicky Lindo a Bill Brookes"}, {"text_idx": "#000013", "text": "Hyfforddwyd Vicky ym maes dylunio tecstilau darluniadol ond fe\u2019i hysbrydolwyd i wneud cerameg pan ddaeth ar draws crochenwaith slip Gogledd Dyfnaint yn Amgueddfa Burton yn Bideford, lle y gweithiai fel cynorthwyydd. Yn 2012 dechreuodd wneud potiau bach gyda chymorth ei phartner Bill a oedd ar y pryd yn gweithio a\u0302 phren. Ymhen pedair blynedd, roedden nhw wedi sefydlu gweithdy amser-llawn yn Nyfnaint, yn creu crochenwaith slip ar raddfa fwy, gan gyfuno testun a delweddau wedi\u2019u hysbrydoli gan chwedloniaeth, lle\u0302n gwerin a byd natur. Mae Vicky yn aml yn defnyddio dull sgraffito \u2013 crafu dyluniadau trwy haenen o\u2019r slip i ddatgelu lliw cyferbyniol oddi tano."}, {"text_idx": "#000014", "text": "Ar o\u0302l y gwahoddiad i weithio gyda chasgliadau\u2019r Ysgol Gelf, ymwelodd Vicky a Bill ag Aberystwyth yn ystod pandemig Cofid 19 yn 2021 ac eto yn 2022. Fe\u2019u denwyd at waith cymharol anhysbys y crochenydd stiwdio arloesol cynnar, Frances Emma Richards. (1869-1931) a\u2019r gwneuthurwr printiau Christine Penn (1943-2014). Ysgrifennodd Vicky:"}, {"text_idx": "#000016", "text": "Roedd Vicky a Bill yn awyddus i rannu eu dulliau o weithio ac wedi cynnwys y brasluniau, y maquettes, y mowldiau a\u2019r paentiadau i ddatgelu\u2019r broses greadigol. Nhw sydd wedi dewis y printiau gwreiddiol gan Christine Penn a\u2019r gerameg gan Frances Richards sydd wedi\u2019u cynnwys yn yr arddangosfa hon."}]